[{"text_idx": "#000002", "text": "Ni pasigis la tagon hierau\u0306 en Aalborg, la kvara plej granda urbo de Danio, kie log\u0302as iom pli ol 130 000 log\u0302antoj kaj pli ol 20 000 studentojn."}, {"text_idx": "#000003", "text": "Ni promenis tra la stratoj de la malnova urbo kaj vizitis la Centron Utzon. Inau\u0306gurita en 2008, g\u0302i estas la lasta konstruaj\u0302o dizajnita fare de J\u00f8rn Utzon, la arkitekto de la Operdomo de Sidnejo."}, {"text_idx": "#000004", "text": "Hodiau\u0306 matene, post la c\u0302i-taga pau\u0306zo, ni faras la 25 kilometrojn inter Aalborg kaj Egense reen kaj kun la vento dorse. Neniu Jozefino kaj neniuj glaciaj\u0302oj c\u0302i-foje."}, {"text_idx": "#000005", "text": "Ni vojag\u0302as inter kampoj de hordeo \u2013 vi bezonas g\u0302in por fari bieron \u2013 kaj kolzo, ankau\u0306 tritiko, pli malofte."}, {"text_idx": "#000006", "text": "Ambau\u0306flanke de la vojo, g\u0302i estas, denove, milda simfonio de koloroj. En la kampoj, la verdo de la tritiko, dum g\u0302i maturig\u0302as, kontrau\u0306vole cedas al pli flavaj tonoj."}, {"text_idx": "#000007", "text": "La kolzo jam klare alprenas okrajn tonojn, kiuj anoncas venontan rikolton."}, {"text_idx": "#000008", "text": "La kampoj de ora hordeo estas la plej belaj. La sveltaj spikoj, skuitaj de la vento, ondig\u0302as senfine, foje milde au\u0306 subite, platigitaj de pli vigla ekblovo. Eble ili tremas : blovas forte kaj malvarme. Ili aspekats kiel maro, kies horizonto, strange, estus g\u0302uste ne horizontala, haltigita de la milda kurbo de la monteto, kiun ni vidas malproksime, kies malsama koloro vidigas g\u0302in."}, {"text_idx": "#000009", "text": "Aliaj etendaj\u0302oj donas al ni la impreson, ke ni povus esti en Francio : neniu dunoj plu c\u0302i tie, neniu maro plu, verda kamparo, kun serpentumaj kaj montetaj vojoj. Ec\u0302 kelkaj akraj supreniroj."}, {"text_idx": "#000010", "text": "Survoje, ni renkontas frambujojn kun tre apetitigaj fruktoj. Tempo por rikolto. Apenau\u0306 ni foriras ni vidas cent metrojn plu c\u0302erizarbojn kun malgrandaj sed bone maturaj fruktoj. Tempo por rikolto denove."}, {"text_idx": "#000014", "text": "La c\u0302ielo c\u0302i-nokte estas nuba kaj la vento falis. Pluvo estas anoncita por la nokto, preskau\u0306 certe. G\u0302i tamen ne s\u0302ajnas tion. Ni vidos."}, {"text_idx": "#000015", "text": "38 gradoj estas anoncitaj en Normandio morgau\u0306, 24\u00b0 c\u0302i tie. Pli bone esti c\u0302i-tie."}]